การดื่มกาแฟดำ ช่วยลดความเจ็บปวดในการออกกำลังกาย
เราได้ยินคำพูดที่ว่า No Pain, No Gain กันมามากแล้ว คำที่ว่านี้มักจะใช้กับการออกกำลังกาย เพราะจะต้องอดทนกับการเจ็บปวดกล้ามเนื้อ เพื่อให้
กาแฟดำช่วยผู้คนในลักษณะต่างๆ กันมาเป็นเวลานานแล้วนักศึกษาที่ต้องเขียนเปเปอร์ส่งในตอนเช้าดื่มกาแฟแทนอาหารเย็น นักเพาะกล้ามนักขี่จักรยาน และนักวิ่งจำนวนไม่น้อยดื่มกาแฟดำก่อนออกกำลังกาย อาจารย์ รอเบิทม๊อทเทิ่ลแห่งมหาวิทยาลัยอิลลินอยส์บอกว่า แคฟฟีนในกาแฟส่งผลต่อสมอง และลำไขสันหลังโดยสะกัดกั้นสารเคมีชีวภาพ Adenosine ซึ่งเป็นสารที่มีบทบาทสำคัญในการถ่ายเทพลังงานในการออกกำลังและคาดคะเนว่า แคฟฟีนอาจช่วยลดอาการเจ็บปวดจากการออกกำลังกายได้ ในการทดลองกับผู้ชายหนุ่ม 25 คนในวัยระหว่าง 18-22 ปีโดยแบ่งกลุ่มระหว่างผู้ที่ไม่ดื่มกาแฟกับผู้ที่ดื่มวันละ 3-4 ถ้วย หลังการออกกำลังกายแล้ว เมื่อรับประทานยาซึ่งมีแคฟฟีนผสมอยู่ในอัตราส่วน 5 มิลลิกรัมต่อทุก 1 กิโลกรัมของน้ำหนักตัว นักวิชาการพบว่าอาการเจ็บปวดเนื้อตัวหลังการออกกำลังกายลดลงเท่าๆ กัน ยังไม่ทราบว่ากลไกของการลดความเจ็บปวดนั้น ทำงานอย่างไร อาจารย์รอเบิทม๊อทเทิ่ลบอกว่าคงจะต้องทดลองกับหนูตะเภา เพื่อทำความเข้าใจในกลไกที่ว่านี้ แต่อย่างน้อยในตอนนี้ ถ้าใครมีข้อแก้ตัวว่า ปวดเมื่อยเนื้อตัว ไม่อยากไปออกกำลังกายก็มีวิธีแก้ ให้กาแฟสักถ้วยและยิ้มหวานๆ ก็น่าจะเป็นแรงกระตุ้นใจให้ไปโรงยิมฯ ได้